स्वामी नित्यानंद का असल नाम राजशेखरन है और ये एक हिंदू आध्यात्मिक गुरू हैं, जो कि भारत के अलावा अन्य देशों में भी काफी प्रसिद्ध हैं. 40 वर्षीय स्वामी नित्यानंद ने ‘नित्यानंद ध्यानपेटम’ नामक एक गैर सरकारी संगठन की स्थापन भी कर रखी है और इस संगठन द्वारा संयुक्त राज्य में हिंदू धर्म से संबंधित सांस्कृतिक कार्यक्रमों का आयोजन किया जाता है. स्वामी नित्यानंद का दावा है कि उनके पास कई सारी आध्यात्मिक शक्तियां हैं और ये तीसरी आंख भी जागृत कर सकते हैं. लेकिन अन्य बाबाओं की तरह ही इनका नाम भी कई तरह के अपराधों से जुड़ा हुआ है और इनके खिलाफ कई केस भी चल रहे हैं.